
	1.
	Noteikumu projekts
17. Fiziska persona, kura noteikta par IKT kritiskās infrastruktūras īpašnieka vai tiesiskā valdītāja kiberdrošības pārvaldnieku, nevar būt noteikta par kiberdrošības pārvaldnieku citā subjektā.
	Priekšlikums
Lai precizētu IKT KI  kiberdrošības pārvaldniekiem noteiktos ierobežojumus, lūdzam precizēt noteikumu projekta 17. punktu.
Piedāvātā redakcija
17. Fiziska persona, kura noteikta par:
17.1. A kategorijas IKT kritiskās infrastruktūras īpašnieka vai tiesiskā valdītāja kiberdrošības pārvaldnieku, nedrīkst būt noteikta par kiberdrošības pārvaldnieku citā subjektā;
17.2. B vai C kategorijas IKT kritiskās infrastruktūras īpašnieka vai tiesiskā valdītāja kiberdrošības pārvaldnieku, nedrīkst būt noteikta par kiberdrošības pārvaldnieku citā IKT kritiskās infrastruktūras īpašniekā vai tiesiskajā valdītājā.
	Iveta Maura (SAB) (Aleksis Valts Putniņš (SAB) vietā)

	2.
	Noteikumu projekts
18. Fiziskā persona vienlaicīgi var būt noteikta par kiberdrošības pārvaldnieku ne vairāk kā piecos būtisko pakalpojumu sniedzējos, kas nav IKT kritiskās infrastruktūras īpašnieki vai tiesiskie valdītāji.
	Priekšlikums
Lūdzam vārdu "var" aizstāt ar vārdu "drīkst". 
Piedāvātā redakcija
18. Fiziska persona vienlaicīgi drīkst būt noteikta par kiberdrošības pārvaldnieku ne vairāk kā piecos būtisko pakalpojumu sniedzējos, kas nav IKT kritiskās infrastruktūras īpašnieki vai tiesiskie valdītāji.
	Iveta Maura (SAB) (Aleksis Valts Putniņš (SAB) vietā)

	3.
	Noteikumu projekts
107. IKT kritiskās infrastruktūras īpašnieks vai tiesiskais valdītājs savā darbībā izmanto IKT, kas atbilst šajos noteikumos noteiktajām prasībām, kā arī ņem vērā Satversmes aizsardzības biroja ieteikumus kiberdrošības jomā, tai skaitā, par izmantojamām IKT un veicamajiem kiberdrošības pasākumiem.
	Priekšlikums
Lūdzam izteikt šo priekšlikumu kā noteikumu projekta 108. punktu un līdzšinējo projekta 108. punktu uzskatīt par 109.punktu un precizēt attiecīgi turpmāko redakciju. 
Lai skaidri noteiktu laika periodu subjektiem, kas iegūs IKT KI statusu pēc šo noteikumu spēkā stāšanās brīža. 
Piedāvātā redakcija
108. Subjekts, kas iegūs A, B vai C kategorijas IKT kritiskās infrastruktūras īpašnieka vai tiesiskā valdītāja statusu pēc šo noteikumu spēkā stāšanās brīža, nodrošina atbilstību šajos noteikumos noteiktajām prasībām divpadsmit mēnešu laikā no šo noteikumu 109.3. apakšpunktā norādītās informācijas saņemšanas brīža.
	Iveta Maura (SAB) (Aleksis Valts Putniņš (SAB) vietā)

	4.
	Noteikumu projekts
160. IKT kritiskās infrastruktūras īpašnieki vai tiesiskie valdītāji nodrošina atbilstību šajos noteikumos noteiktajām prasībām sešu mēnešu laikā no šo noteikumu spēkā stāšanās brīža. 
	Priekšlikums
Lūdzam precizēt 160.punktu. SAB piedāvā 160.2. apakšpunktā noteikt termiņu divpadsmit mēneši,lai noteiktu samērīgāku termiņu jaunu prasību ieviešanai. 
Piedāvātā redakcija
160 IKT kritiskās infrastruktūras īpašnieks vai tiesiskais valdītājs:
160.1. sešu mēnešu laikā no šo noteikumu spēkā stāšanās brīža izvērtē noslēgtos ārpakalpojumu līgumus un informē Satversmes aizsardzības biroju par ārpakalpojumu līgumiem, kas neatbilst šo noteikumu prasībām;
160.2. nodrošina atbilstību šajos noteikumos noteiktajām prasībām divpadsmit mēnešu laikā no šo noteikumu spēkā stāšanās brīža. 
	Iveta Maura (SAB) (Aleksis Valts Putniņš (SAB) vietā)



